TCO-sertifisering

TCO-sertifisering er en serie produktsertifiseringer for kontorutstyr . Mest kjent er kanskje sertifiseringen av monitorer. Sertifiseringene blir satt av TCO Development, som eies av det svenske Tjänstemännens Centralorganisation. Serifiseringene er navngitt etter år. Selv om TCO-standarden gjerne assosieres med datamonitorer har senere revideringer også definert standarder for datamaskiner, skrivere, mobiltelefoner og kontormøbler.


== TCO'92 ==
Den første TCO-sertifiseringen definerer lav strålingsstandard for datadisplayer, samt strømsparingsfunksjoner. Dette er en videreføring av MPR-II standarden.  


== TCO'95 ==
TCO'95 utvider sertifiseringskategoriene til bilderør (CRT), tastaturer og systemenheter. Innen hver kategori tar standarden opp ergonomi, stråling, energi og økologiske spørsmål knyttet til produksjonen av det sertifiserte produktet.


=== Ergonomi ===
Høye visuelle ergonomiske krav til skjermer, noe som innebærer høy bildekvalitet og god fargereproduksjon.
Mulighet til å regulere skjermvinkel (nytt for TCO'03-skjermer)


=== Stråling ===
Betydelig reduksjon av magnetiske og elektriske felt
Minimerte elektrostatiske felt


=== Energi ===
Lavt strømforbruk av miljøhensyn
Strømsparingsfunksjonen sørger for et bedre innemiljø gjennom redusert varmeutslipp, noe som ivaretar luftfuktigheten


=== Økologi ===
Produsenten skal være sertifisert etter ISO 14001 / EMAS
Reduserte utslipp av brom- og klorbaserte flammehemmende materialer og andre tungmetaller i naturen
Produktet forberedes for resirkulering allerede under produksjon
Informasjon om hvor skjermene kan leveres for gjenvinning


== TCO'99 ==
Denne versjonen sertifiserer CRT-skjermer, flatskjermer, bærbare datamaskiner, stasjonære datamaskiner, tastaturer og skrivere. Fra og med 1. juli 2006 må også sertifiserte produkter være RoHS-godkjente før de selges i Europa.


== TCO'01 ==
TCO'01 sertifiserer kun mobiltelefoner, men den definerer følgende områder: 


=== Ergonomi ===
En telefon må være lett å bruke. Kravene inkluderer ting som knapper, formen på skjermen, bruksanvisningens forståelighet og matrialer brukt i telefonen med tanke på kontaktallergi.


=== Stråling ===
Merkingen inkluderer SAR-verdien, som er den anerkjente metoden for å måle mengden av stråling som absorberes av hodet når telefonen sender med full styrke. TCP (Telephone Communication Power) er også med i standarden. Dette er en ny metode for å bestemme telefonens kommunikasjonsevne. En god telefon må bruke en stor del av energien til kommunikasjon, samtidig som så lite stråling som mulig absorberes av hodet. En god kombinasjon er derfor en lav SAR-verdi og en høy TCP-verdi.


=== Økologi ===
Her nedlegges et totalforbud mot bruk av kadmium, kvikksølv og berylliumoksid, samt begrensninger i bruken av bly og flammehemmende materialer i produksjonen


== TCO'03 ==
TCO'03 regulerer kun CRT- og flatskjermer. Blant annet strammes krav til lysstyrke og oppløsning inn. Kravet til støyreduksjon blir også strengere.


== TCO'04 ==
TCO'04 definerer kontormøbler, og er den første TCO-sertifiseringen som ikke angir standarder for elektronikk. Sertifiserte møbler inkluderer stoler og skrivebord. I hovedsak dreier det seg om følgende områder:


=== Ergonomi ===
Dimensjoner og funksjoner
Sikkerhet, stabilitet og styrke
Brukervennlighet
Materialbruk


=== Stråling ===
Elektriske og magnetiske felt
Kjemisk utstråling


== Eksterne lenker ==
Offisielt nettsted 
Offisielt nettsted